## Naredba o zabrani i ograničenju prometa na cestama Republike Hrvatske i ulicama grada Rijeke

### NN 85/2003 (23.5.2003.), Naredba o zabrani i ograničenju prometa na cestama Republike Hrvatske i ulicama grada Rijeke

if !supportEmptyParas endif

# ministarstvo unutarnjih poslova

1046

Na
temelju članka 193. stavka 1. Zakona o sigurnosti prometa na cestama (»Narodne
novine« broj 59/96 – pročišćeni tekst) ministar unutarnjih poslova, u
suglasnosti s ministrom pomorstva, prometa i veza, donosi

## NAREDBU

### o zabrani i ograniČenju prometa na cestama Republike Hrvatske i ulicama Grada Rijeke

I.

Zabranjuje
se promet svih vozila, osim vozila pod pratnjom, vozila s pravom prednosti
prolaska i vozila obilježenih posebnom oznakom (naljepnicom) na sljedećim
cestama i ulicama:

1. Dana
5. lipnja 2003. od 16,00 sati do 18,00 sati na državnoj cesti (dalje u tekstu:
D103 (od Zračne luke Krk do raskrižja s D102), na dijelu ceste D102 od raskrižja
sa D8 do raskrižja sa lokalnom cestom (dalje u tekstu: L) 58065, na dijelu županijske
ceste (dalje u tekstu: Ž) 5083 (od raskrižja s D102 do Omišlja) i na dijelu
L58065 (Omišalj) do raskrižja s D102.

2. Dana 5. lipnja 2003. od 17,30 sati do 19,30 sati
na ulicama u gradu Rijeci: Riva Boduli, Trpimirova ulica, Krešimirova ulica,
Ulica Manzoni i Ulici 1. maja.

3. Dana 6. i 7. lipnja 2003. od 07,00 sati do 09,00
sati i od 18,30 do 20,30 sati, te 9. lipnja 2003. od 08,00 sati do 10,00 sati
na ulicama u gradu Rijeci: Ulici 1. maja, Ulici Alessandro Manzoni, Krešimirovoj
ulici, Trpimirovoj ulici, Trgu Žabica, te dijelu D8 (od raskrižja sa Ulicom
Janka Polić-Kamova do raskrižja sa D102), na dijelu D102 (od raskrižja sa D8 do
raskrižja sa Ž5083) i na D103.

4. Dana 5. lipnja 2003. od 00,00 sati do 9. lipnja
2003. do 10,00 sati na ulicama u gradu Rijeci: Tizianovoj ulici, Ulici Riva,
Ulici Ivana Zajca, Cindrićevoj ulici, Ulici šetalište 13. divizije, na mostu od
raskrižja ulica Fiumara i Žrtava fašizma do raskrižja sa Ulicom Šetalište
Andrije Kačića Miošića.

5. Dana 7. lipnja 2003. od 18,00 sati do 8. lipnja
2003. do 24,00 sata u gradu Rijeci u zoni omeđenoj ulicama: Radnička ulica od
raskrižja sa Ulicom Janka Polić-Kamovom do Ulice Drage Gervaisa, Ulica Drage
Gervaisa, Ulica Krimeja, Ulica Joakima Rakovca, Frankopanski trg, Ulica Slavka
Krautzeka do spoja sa Ulicom fra Serafina Schoena, Ulica Franje Račkog od
Titovoga trga do Donje Orehovice, Ulica Šetalište Vladimira Nazora, Laginjina
ulica, Tizianova ulica, ulice južno od Kresnikove ulice, Ulice braće
Branchetta, Ulice Franje Čandeka od raskrižja sa Vukovarskom ulicom do spoja sa
Ulicom Rikarda Benčića i Ulice Rikarda Benčića do spoja sa Zvonimirovom ulicom.

II.

Dana 8. lipnja 2003. od 00,00 sati do 22,00 sata
zabranjuje se promet teretnim automobilima sa ili bez prikolice čija najveća
dopuštena masa prelazi 7.500 kg, vozilima koja su sama ili s priključnim
vozilom duža od 14 metara, traktorima, zaprežnim vozilima, radnim i drugim
strojevima te vozilima koja se na ravnoj cesti ne mogu kretati brzinom većom od
40 km/h, kao i vozilima za osposobljavanje kandidata za vozače na sljedećim
cestama:

– na dijelu D3 Vrbovsko - Rijeka - Tunel Učka,

– na dijelu D8 granični prijelaz (u daljnjem tekstu:
GP) Pasjak (granica Slovenija) - Šapjane - Rijeka - Senj – Karlobag,

– na dijelu D501 (Oštrovica – D3 - Meja - Križišće –
raskrižje s D8).

III.

1. Dana 30. svibnja 2003. od 00,00 sati do 9. lipnja
2003. do 24,00 sata zabranjuje se zaustavljanje i parkiranje te promet svim
vozilima na parkiralištu Delta u gradu Rijeci.

2. Dana 4. lipnja 2003. od 00,00 sati do 9. lipnja
2003. do 10,00 sati zabranjuje se zaustavljanje i parkiranje te promet svim
vozilima na javnim parkiralištima Žabica, Riva, Putnička obala, Dolac, Trg
Republike Hrvatske i Trg Riječke rezolucije.

3. Dana 4. lipnja 2003. od 00,00 sati do 9. lipnja 2003.
do 24,00 sata zabranjuje se zaustavljanje i parkiranje te promet svim vozilima
na parkiralištu Školjić i Ulici Luki.

4. Dana 4. lipnja 2003. od 00,00 sati do 9. lipnja
2003. do 24,00 sata dozvoljava se uzdužno parkiranje vozila na desnoj prometnoj
traci u Ulici Janka Polić Kamova.

5. Dana 5. lipnja 2003. od 00,00 sati do 9. lipnja
2003. do 24,00 sata dozvoljava se uzdužno parkiranje vozila na lijevoj
prometnoj traci u Ulici žrtava fašizma, iz smjera zapada prema istoku na dijelu
ulice od raskrižja sa Ulicom Pomerio do raskrižja sa Ulicom Ivana Grohovca.

6. Dana 7. lipnja 2003. od 12,00 sati do 8. lipnja
2003. do 24,00 sata zabranjuje se zaustavljanje i parkiranje te promet svim
vozilima osim za vozila javnog gradskog i međugradskog prijevoza u Ulici Milutina
Barača.

7. Dana 7. lipnja 2003. od 12,00 sati do 8. lipnja
2003. do 24,00 sata dozvoljava se parkiranje vozilima javnog među­gradskog
prijevoza u Zvonimirovoj ulici na desnoj prometnoj traci iz smjera zapada u
smjeru istoka, od raskrižja Zvonimirove ulice i Ulice Rikarda Benčića do raskrižja
Ulica Zvonimirove i Milutina Barača.

IV.

Dana 4. lipnja 2003. od 00,00 sati do 9. lipnja 2003.
do 24,00 sata u gradu Rijeci privremeno se ukidaju i premještaju:

– autobusni kolodvori javnog prigradskog prijevoza
Komunalnog društva »Autotrolej« d.o.o. Rijeka s Jelačićevog trga i Delte na
područje Školjić,

– autobusni kolodvor međugradskog prometa »Žabica« u
Ulicu Luki.

V.

Dana 5. lipnja 2003. od 00,00
sati do 9. lipnja 2003. do 24,00 sata u gradu Rijeci uvodi se privremena uređenje
i upravljanje prometom u sljedećim ulicama i dijelovima ulica:

– Krešimirova ulice na dijelu
od Trga Žabica do raskrižja sa Ulicom Nikole Tesle uređuje se za jednosmjerni
promet iz smjera istoka u smjeru zapada,

– iz Krešimirove ulice
dozvoljava se lijevo skretanje iz smjera zapada u Cambierievu ulicu i Ulicu
Nikole Tesle,

– Ulica Nikole Tesle uređuje
se za dvosmjerni promet, sa po dvije prometne trake u svakom smjeru. Dozvoljava
se promet svim vozilima prometnom trakom namijenjenom za vozila javnog gradskog
prijevoza,

– iz Ulice Nikole Tesle u
Ulicu Viktora Cara Emina dozvoljava se lijevo i desno skretanje,

– na Titovom trgu iz smjera
ulice Fiumara dozvoljava se lijevo skretanje u Ulicu Franje Račkoga te desno
skretanje u Strossmayerovu ulicu,

– Strossmayerova ulica uređuje
se za dvosmjerni promet iz smjera Titovog trga do raskrižja sa Kumičićevom
ulicom,

– Ulica Drage Gervaisa uređuje
se za jednosmjerni promet iz smjera zapada u smjeru istoka,

– Ulica Milana Smokvine Tvrdog i Cindrićeva ulica (od
raskrižja s Ulicom Milana Smokvine Tvrdog do raskrižja s Ulicom Šetalište A. Kačića
Miošića) uređuje se za dvosmjerni promet,

– Ulica Pomerio od raskrižja sa Ciottinom do
Muzejskog trga uređuje se za jednosmjerni promet iz smjera zapada u smjeru
istoka,

– iz Ulice Pomerio dozvoljava se lijevo skretanje
prema Muzejskom trgu i Laginjinoj ulici,

– Ciottina ulica uređuje se za jednosmjerni promet iz
smjera istoka u smjeru zapada,

– Barčićeva ulica, od raskrižja sa Ulicom Dolac do
raskrižja sa Ulicom F. Kurelca, uređuje se za dvosmjerni promet.

VI.

Postavljanje prometne signalizacije, organizaciju
prometa i organizaciju javnog gradskog prijevoza na području Grada Rijeke
propisat će i provesti Grad Rijeka.

VII.

1. Dana 6. lipnja 2003. od 09,00 do 11,00 sati i od
16,45 do 18,45 sati zabranjuje se promet svim vozilima, osim vozila pod
pratnjom, vozila s pravom prednosti prolaska i vozila obilježena posebnom
oznakom (naljepnicom) na dijelu D8 od raskrižja Dubac do mjesta Čilipi.

2. Dana 5. lipnja 2003. od 17,00 sati do 6. lipnja
2003. do 24,00 sata zabranjuje se promet teretnim automobilima sa ili bez
prikolice čija najveća dopuštena masa prelazi 7.500 kg, vozilima koja su sama
ili s priključnim vozilom duža od 14 metara, traktorima, zaprežnim vozilima,
radnim i drugim strojevima te vozilima koja se na ravnoj cesti ne mogu kretati
brzinom većom od 40 km/h, kao i vozilima za osposobljavanje kandidata za vozače
na slje­dećim cestama:

– dijelu D8 Opuzen - GP Karasovići (granica Srbija i
Crna Gora),

– dijelu D223 raskrižje Dubac - GP Brgat Gornji,

– dijelu L69048 Komolac - Brgat Gornji.

VIII.

1. Dana 7. lipnja 2003. od 03,00 sati do 19,00 sati
zabranjuje se promet svim vozilima, osim vozila pod pratnjom, vozila s pravom
prednosti prolaska i vozila obilježena posebnom oznakom (naljepnicom) na sljedećim
cestama:

– dijelu D2 raskrižje s D34 (Josipovac) – Klisa
(obuhvaća dionicu južne obilaznice Osijeka),

– dijelu D7 Vrpolje - Osijek,

– dijelu D417 raskrižje sa D2 - raskrižja sa Ž4068,

– dijelu D418 zračna luka Osijek (Klisa) - raskrižje
s D2.

2. Dana 6. lipnja 2003. od 18,00 sati do 7. lipnja
2003. do 24,00 sata zabranjuje se promet teretnim automobilima sa ili bez
prikolice čija najveća dopuštena masa prelazi 7.500 kg, vozilima koja su sama
ili s priključnim vozilom duža od 14 metara, traktorima, zaprežnim vozilima,
radnim i drugim strojevima te vozilima koja se na ravnoj cesti ne mogu kretati
brzinom većom od 40 km/h, kao i vozilima za osposobljavanje kandidata za vozače
na sljedećim cestama:

– dijelu D2 Slatina - Josipovac i Klisa - Vukovar,

– dijelu D7 raskrižje s D4 - Strizivojna i GP Duboševica
(granica R. Mađarska) - Osijek,

– D34
Slatina - Donji Miholjac - Josipovac (raskrižje s Ž4068),

–
dijelu D46 Đakovo - Stari Mikanovci - Vinkovci,

–
dijelu D51 Ferovci - Gradište (raskrižje s D53),

– D53
GP Donji Miholjac (granica R. Mađarska) - Našice - Slavonski Brod (raskrižja s Ž4207),

– D212
GP Batina (granica Srbija i Crna Gora) - raskrižje sa D7,

– D213
GP Erdut (granica Srbija i Crna Gora) - raskrižje sa Ž4068 u Nemetinu,

– D515
Našice - Đakovo,

– D517
Beli Manastir - Belišće - raskrižje s D34,

– D518
Osijek – Vinkovci,

– D519
Dalj - Vukovar.

3. Dana
7. lipnja 2003. od 00,00 sati do 20,00 sati zabranjuje se promet teretnim
automobilima sa ili bez prikolice čija najveća dopuštena masa prelazi 7.500 kg,
vozilima koja su sama ili s priključnim vozilom duža od 14 metara, traktorima,
zaprežnim vozilima, radnim i drugim strojevima te vozilima koja se na ravnoj
cesti ne mogu kretati brzinom većom od 40 km/h, kao i vozilima za
osposobljavanje kandidata za vozače na sljedećim cestama:

– Ž4105 Podgorač - Čepin,

– Ž4130 Semeljinci - Ernestinovo,

– Ž4132 Semeljinci - Kešinci,

– Ž4133 Kešinci - Stari Mikanovci

– Ž4202 Strizivojna - Stari Mikanovci.

IX.

1. Dana 9. lipnja 2003. od 09,00 sati do 13,00 sati
zabranjuje se promet svim vozilima, osim vozila pod pratnjom, vozila s pravom
prednosti prolaska i vozila obilježena posebnom dozvolom (naljepnicom) na D502
od Zračne luke Zemunik do raskrižja s D8.

2. Dana 8. lipnja 2003. od 22,00 sati do 9. lipnja
2003. do 22,00 sati zabranjuje se promet teretnim automobilima sa ili bez
prikolice čija najveća dopuštena masa prelazi 7.500 kg, vozilima koja su sama
ili s priključnim vozilom duža od 14 metara, traktorima, zaprežnim vozilima,
radnim i drugim strojevima te vozilima koja se na ravnoj cesti ne mogu kretati
brzinom većom od 40 km/h, kao i vozilima za osposobljavanje kandidata za vozače
na sljedećim cestama:

– dijelu D8 Posedarje - Zadra,

– dijelu D8 Biograd na Moru - Zadra,

– dijelu D306 Nin - Zadar,

– dijelu D502 Pridraga - Zadar,

– Ž6007 Mazija - Zadar,

– Ž6011 Mazija - Zemunik Donji,

– Ž6043 Donji Biljani - Zemunik,

– Ž6040 Sukošan - Zemunik,

– Ž6042 Galovac –Zemunik,

– Ž6039 Bibinje - Babindub.

X.

Zabrana prometa iz točke II., točke VII. stavak 2.,
točke VIII. stavak 2. i 3. i točke IX. stavak 2. ne odnosi se na:

– vozila s prednošću prolaska i vozila pod pratnjom,

– vozila Ministarstva unutarnjih poslova,
Ministarstva obrane i oružanih snaga,

– vozila za održavanje cesta, elektroenergetskih i
sličnih instalacija te vozila HP za dostavu pošte,

– vozila koja imaju žuto rotacijsko svjetlo kada se
koriste za pomoć na cestama, uklanjanje i vučenje oštećenih vozila,

– vozila za prijevoz betona i asfaltne mase bez priključnih
vozila i vozila za prijevoz naftnih derivata,

– vozila (bez priključnih vozila) koja prevoze lako
pokvarljivu robu (svježe meso i svježe mesne proizvode, mlijeko i mliječne
proizvode, svježu ribu i riblje proizvode, voće, povrće, pivo, kruh, pecivo,
svježa jaja, rezano cvijeće i slično).

XI.

Predstavnička tijela jedinica lokalne i područne
(regionalne)samouprave, na čijem će području Sveti Otac Ivan Pavao
boraviti, odnosno prolaziti, sukladno odredbama članka 1. stavak 2. Zakona o
sigurnosti prometa na cestama (»Narodne novine« br. 59/96), propisat će
privremenu regulaciju i ograničenja prometa.

XII.

Postavljanje prometne signalizacije na cestama obuhvaćene
ovom Naredbom provest će Auto-cesta Rijeka-Zagreb d.d., Hrvat­ske ceste d.o.o.,
Hrvatske autoceste d.o.o. i županijske uprave za ceste.

XIII.

Ova Naredba stupa na snagu danom objave u »Narodnim
novinama«.

Broj: 511-01-22/6-6466/35-03
Zagreb, 19. svibnja 2003.

Ministar
**Šime Lučin,** v. r.

Naredba, NN 85/2003-1046